Komisjoni määrus (EÜ) nr 1054/97,

11. juuni 1997,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 866/97, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et järgides ühenduses jõus olevaid meetmeid, mis on seotud tekstiiltoodete topeltkontrolli süsteemiga ning eelneva ja tagasiulatuva ühenduse kontrolliga nimetatud toodete ühendusse importimisel, võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud määrusega (EÜ) nr 82/97 [4] artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei ole kooskõlas käesoleva määrusega;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Järgides ühenduses jõus olevaid meetmeid, mis on seotud tekstiiltoodete topeltkontrolli süsteemidega ning eelneva ja tagasiulatuva ühenduse kontrolliga nimetatud toodete ühendusse importimisel, võib määruse (EMÜ) nr 2913/92 artikli 12 lõike 6 kohaselt veel 60 päeva jooksul tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta enam käesolevale määrusele.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 11. juuni 1997

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 124, 16.5.1997, lk 1.

[3] EÜT L 302, 19.10.1992, lk 1.

[4] EÜT L 17, 21.1.1997, lk 1.

--------------------------------------------------

LISA

Kirjeldus | Klassifikatsioon (CN-kood) | Põhjendused |

1 | 2 | 3 |

1.Ühevärviline voodrita rõivas 2,3 mm paksusest silmkoekangast (60 % villa ja 40 % polüamiidi), millel on revääridega krae ja mis on ette nähtud keha ülaosa, sealhulgas puusade katmiseks.Pikkade varrukatega, V-kaelusega, eest täielikult avatav ja nööpidega parem hõlm üle vasaku suletav. Rõival on taskud vööst allpool ja selle alumine äär on palistatud.Rõivas on valmistatud kuuest pikuti kokkuõmmeldud tükist (kahest esi- ja neljast tagatükist). Rõival on õlandid ja kaks rinnalt algavat vertikaalset sisseõmmeldud volti (pintsak, jakk või bleiser).(Vt foto nr 557) | 61043100 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XI jaotise alamrubriigi märkuse 2 punktiga A, grupi 61 märkusega 9 ning CN-koodide 6104 ja 61043100 sõnastusega. Üldilme järgi ja eelkõige teatava jäikuse tõttu (paks kangas, kuus tükki ja kaks sisseõmmeldud volti) klassifitseeritakse nimetatud rõivas CN-koodi 6104 pintsaku, jaki või bleiserina. |

2.Ühevärviline voodrita rõivas 2,1 mm paksusest silmkoekangast (70 % akrüüli ja 30 % villa), millel on allapööratav krae ja mis on ette nähtud keha ülaosa katmiseks kuni vööni.Pikkade varrukatega, V-kaelusega, eest täielikult avatav ja nööpidega parem hõlm üle vasaku suletav. Rõival on taskud vööst allpool ja selle alumine äär on palistatud.Rõivas on valmistatud kuuest pikuti kokkuõmmeldud tükist (kahest esi- ja neljast tagatükist). Rõival on õlandid ja kaks rinnalt algavat vertikaalset sisseõmmeldud volti (pintsak, jakk või bleiser).(Vt foto nr 558) | 61043300 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XI jaotise alamrubriigi märkuse 2 punktiga A, grupi 61 märkusega 9 ning CN-koodide 6104 ja 61043300 sõnastusega. Üldilme järgi ja eelkõige teatava jäikuse tõttu (paks kangas, kuus tükki ja kaks sisseõmmeldud volti) klassifitseeritakse nimetatud rõivas CN-koodi 6104 pintsaku, jaki või bleiserina. |

3.T-särgi materjali tüüpi kahevärviliste triipudega silmkoekangast (100 % puuvilla) kerge sirgelõikeline voodrita ja kraeta rõivas, mis on ette nähtud keha ülaosa katmiseks ja mis ulatub puusadeni. Rõiva varrukaotsad ja alumine äär on palistatud.Rõivas on lühikeste varrukatega, liibuva ümarkaelusega, eest täielikult avatav ja nööpidega parem hõlm üle vasaku suletav.Rõival on taskud vööst allpool ja õlandid (kampsuni tüüpi rõivas).(Vt foto nr 555) | 61102099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 61 märkustega 4 ja 9 ning CN-koodide 6110, 611020 ja 61102099 sõnastusega. Üldilme järgi ja eelkõige seetõttu, et kasutatud kangas ei ole rõiva pintsaku, jaki või bleiserina klassifitseerimiseks küllalt jäik, klassifitseeritakse nimetatud toode CN-koodi 6110 kampsuni tüüpi rõivana. |

4.Laias soonikkoes trikookangast (60 % puuvilla, 40 % polüestrit) avar sirgelõikeline ühevärviline voodrita ja kraeta rõivas, mis on ette nähtud keha ülaosa katmiseks ja mis ulatub puusadeni. Rõiva varrukaotsad ja alumine äär on palistatud.Rõivas on pikkade varrukatega, V-kaelusega, eest täielikult avatav ja nööpidega parem hõlm üle vasaku suletav. Rõival on taskud vööst allpool ja külglõhikud.(Kampsuni tüüpi rõivas.)(Vt foto nr 556) | 61102099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XI jaotise alamrubriigi märkuse 2 punktiga A, grupi 61 märkustega 4 ja 9 ning CN-koodide 6110, 611020 ja 61102099 sõnastusega. Üldilme järgi ja eelkõige seetõttu, et kasutatud kangas ei ole rõiva pintsaku, jaki või bleiserina klassifitseerimiseks küllalt jäik, klassifitseeritakse nimetatud toode CN-koodi 6110 kampsuni tüüpi rõivana. |

5.Komplekt kahest jaemüügiks pakendatud rõivaesemest, mille moodustavad: | | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XI jaotise märkusega 13 ja alamrubriigi märkuse 2 punktiga A, grupi 61 märkuse 3 punktiga b ja märkusega 9 ning CN-koodide 6104, 610462, 61046210, 6110, 611020 ja 61102099 sõnastusega. Rõivaste üldilmet ning eelkõige suurt pealeõmmeldud kaunistust ja kaeluse siseküljele õmmeldud riidetükki silmas pidades ei saa nimetatud rõivaid pidada üksnes või peamiselt ööriietuseks. |

a)kerge ühevärviline punane silmkoeline pullover (80 % puuvilla, 20 % polüestrit), mis on ette nähtud keha ülaosa katmiseks ning millel on pikad varrukad ja liibuv lõhikuta kaelus. Rõiva kaeluses, varrukaotstes ja alumises ääres on soonik ja esiküljele on õmmeldud kaunistav motiiv. Rõiva kaeluse siseküljele on õmmeldud riidetükk, mis on samast materjalist nagu püksid.(Vt foto nr 559 A) | 61102099 |

b)kerged silmkoelised mitmevärviliste trükitud ruutudega püksid (80 % puuvilla, 20 % polüestrit), mis ulatuvad vööst pahkluudeni ja mille vööl ei ole avaust. Rõiva vöökohas on elastne pael ja selle püksisäärte alumistes otstes on soonik. Rõiva vööl on kaks aasa ülesriputamiseks.(Vt foto nr 559 B) | 61046210 |

6.Komplekt kahest jaemüügiks pakendatud rõivaesemest, mille moodustavad: | | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XI jaotise märkusega 13 ja alamrubriigi märkuse 2 punktiga A, grupi 61 märkuse 3 punktiga b ja märkusega 9 ning CN-koodide 6104, 610462, 61046210, 6110, 611020 ja 61102099 sõnastusega. Vt ka HS selgitavaid märkusi rubriigi 6112 kohta. Rõivaste üldilmet ning eelkõige ülaosa suurt trükitud kaunistust, kahekordset soonikriba kaeluses ja kaunistusõmblusi ning alaosa küljeriba ja kaht kaunistusõmblust silmas pidades ei saa nimetatud rõivaid pidada üksnes või peamiselt ööriietuseks. |

a)kahest erinevast kangast (üks sinine, teine punase- ja valgetriibuline) kerge silmkoeline lõhikuta ja pikkade ühevärviliste varrukatega pullover, mis on ette nähtud keha ülaosa katmiseks ning mille varrukaotstes ja alumises ääres on soonik. Rõival on liibuv kaht erinevat värvi soonikribaga kaelus, esiküljele on trükitud kaunistav motiiv ja käeaukudes on kaunistusõmblused.(Vt foto nr 560 A) | 61102099 |

b)kerged silmkoelised püksid (80 % puuvilla, 20 % polüestrit), mis on valmistatud samast kahest kangast nagu ülaosa. Püksid ulatuvad vööst pahkluudeni ja nende vööl ei ole avaust. Rõiva vöökohas on elastne pael ja selle püksisäärte alumistes otstes on soonik. Piki vasema püksisääre külge on paigutatud triibulisest materjalist riba, millel on kaks kaunistusõmblust. Pükste vööl on kaks aasa ülesriputamiseks.(Vt foto nr 560 B) | 61046210 |

7.Silmkoeline sisalist valmistatud hõõrumisriba, mille kummaski otsas on puidust käepide, mis võimaldab seda kasutada kehamassaažiks.(Vannilina)(Vt foto nr 554) | 63029900 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 6302 ja 63029900 sõnastusega. Vt ka HS selgitavaid märkusi rubriigi 6302 kohta. |

+++++ TIFF +++++

+++++ TIFF +++++

--------------------------------------------------